Varšavas iela (Daugavpils)

Varšavas iela ir iela Daugavpilī, Jaunbūves apkaimē. Varšavas iela sākas krustojumā ar 18. novembra ielu, ved ziemeļrietumu un ziemeļu virzienā un beidzas krustojumā ar Jātnieku ielu. Varšavas ielā ir daudzveidīga apbūve, tostarp vairākas vēsturiskas ēkas.

Varšavas ielas garums ir aptuveni 1340 metri. Visā garumā tā ir vismaz divu joslu platumā un klāta ar asfalta segumu. Satiksmes kustība norit abos virzienos. Pa Varšavas ielu kursē 3., 19., 20B., 24., 26. un 30. maršruta autobusi.

Varšavas iela (līdz 1920. gadam ) ir šīs ielas sākotnējais nosaukums, kas cēlies no blakusesošās dzelzceļa līnijas uz Varšavu. 1963. gadā iela bija pārdēvēta par Tereškovas ielu, vēsturiskais nosaukums atjaunots 1989. gadā.

 Ievērojami objekti 
273px|thumb|Ielas kopskats. Prokudina-Gorska foto, 1912.
273px|thumb|Poļu ģimnāzija (Nr. 2)
273px|thumb|Viesnīca "Villa Ksenija" (Nr. 17)
273px|thumb|Poļu kultūras centrs (Nr. 30)

 Ielas sākumā atrodas Borisa un Gļeba pareizticīgo katedrāle (Tautas iela 2). Pirms tās uzbūves, no 1871. gada, šai vietā atradas no dzelzs konstrukcijām celta neliela baznīca. 1904. gadā to demontēja un pārvietoja uz Jersiku, kur dzelzs baznīca darbojas arī pašlaik.
 Nr. 1b — futbola stadions ("Varšavas ielas stadions"), renovēts 2017.—2018. gados.
 Nr. 2 — Juzefa Pilsudska poļu ģimnāzija. No 1935. līdz 1941. gadam šajā ēkā atradās 2. Daugavpils Valsts ģimnāzija, pēc kara — 7. dzelzceļa skola. 1960. gadu beigās skola tika pārveidota par 10. pilsētas vidusskolu, kura darbojās līdz 1984. gadam. Pēc rekonstrukcijas ēkā atradās 1. mācību ražošanas kombināts, bet no 1990. gadiem — tagadējā poļu ģimnāzija.
 Nr. 3 (nav saglabājies) — no 19. gadsimta beigām līdz Pirmajam pasaules karam šeit atradās evaņģēliski luteriskās draudzes slimnīca. Vēlāk — dzīvojamā māja, kura nodega Otrā pasaules kara laikā, pēc tam uzbūvēta tagadējā ēka.
 Nr. 11 — šeit 1920. gados atradās Latgales jeb latviešu bērnudārzs.
 Nr. 16 — šeit 1889. gadā tika atvērta pilsētas skola ar arodizglītības klasēm. 1920. gadā ēkā atradās bērnu patversme "Bērnu pils" (arī saukta par "Bērnu sētu" vai Kārļa Lībknehta vārdā). 1922. gada 18. septembrī šajā mājā tika atvērta baltkrievu valsts ģimnāzija, kas pastāvēja līdz 1935. gadam. 1930. gadu sākumā šajā pašā mājā atradās baltkrievu teātris. Vēlāk šeit darbojās tehniskā dzelzceļa skola.
 Nr. 17 — bijusī Romanova savrupmāja, uzcelta 20. gadsimta sākumā, tagad viesnīca "Villa Ksenija" — vietējās nozīmes arhitektūras piemineklis.
 Nr. 20 — no 1920. gada krievu privātā skola, no 1923. gada pilsētas ģimnāzija Nr. 2, no 1935. līdz 1941. — pilsētas 11. pamatskola.
 Nr. 23 (līdz 2. pasaules karam Nr. 21) — kādreizējā ebreju arodskola, vēlāk pilsētas 3. skola, uzcelta 1901. gadā — reģiona nozīmes arhitektūras piemineklis.
 Nr. 26 — baptistu draudzes "Baltā baznīca", uzcelta 1932.—1933. gados un atklāta 1933. gada 1. oktobrī. Ar padomju okupācijas sākumu — strādnieku gvardes štābs, 1950. gados tajā atradās kinoteātris "Uzvara", vēlāk ēka tika nodota medicīnas skolas rīcībā. 1970. gados pārbūvēta, piebūvējot jaunu korpusu (tagad Nr. 26a). 1993. gadā atjaunotas baptistu draudzes tiesības uz savu baznīcu.
 Nr. 26a — Daugavpils medicīnas koledža.
 Nr. 28 — skrošu rūpnīcas liešanas tornis, uzcelts 1886.—1911. gados — valsts nozīmes industriālais piemineklis.
 Nr. 30 — sabiedriska ēka, uzcelta 19.—20. gadsimtu mijā, sākotnēji pilsētas 3. sākumskola. 1930. gadā nopirkta ar poļu biedrību un pārveidota par "Poļu namu". Padomju okupācijas laikā šeit atradās būvniecības uzņēmumi. Pašlaik poļu kultūras centrs — vietējās nozīmes arhitektūras piemineklis.
 Nr. 43 (sākotnēji "dzelzceļa nams Nr. 69") — ēku komplekss, kas uzbūvēts 20. gadsimta sākumā Rīgas-Orlas dzelzceļa vajadzībām. 1912. gadā šeit atradās dzelzceļa slimnīca ar 100 gultām. 1920.—1930. gados šajās ēkās atradās Sarkanā Krusta slimnīca, bet 1940. gadā uz tās bāzes tika izveidota 2. pilsētas slimnīca. 1944. gadā šeit atradās kara hospitālis, 1945. gadā — ķirurģiskā slimnīca, bet 1950. gados — dzemdību nams.
 Nr. 43a — Sarkanā Krusta slimnīca, uzcelta 1913. gadā — vietējās nozīmes arhitektūras piemineklis.
 Nr. 43c — dzīvojamā ēka, uzcelta 20. gadsimta sākumā — vietējās nozīmes arhitektūras piemineklis.
 Nr. 45 — līdz 1974. gadam šeit atradās dzelzceļa slimnīca ar klīniku, 1970.—1980. gados — dzemdību nama ginekoloģiskā nodaļa. 1990. un 2000. gados ēkā atradās Daugavpils 17. vidusskola.

 Ielu savienojumi 
Varšavas iela ir savienota ar šādām ielām:
 18. novembra iela
 Tautas iela
 Puškina iela
 Miera iela (T veida krustojums)
 Ludzas iela (T veida krustojums)
 Arodu iela (T veida krustojums)
 Satiksmes iela (T veida krustojums)
 Smilšu iela (divlīmeņu krustojums)
 Valmieras iela (T veida krustojums)
 Jātnieku iela (L veida krustojums)

 Atsauces 

Kategorija:Ielas Jaunbūvē (Daugavpils)